[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 17.2.2009

KOM(2009) 78 endelig

2007/ 0247/ 0248 / 0249 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit, vedrørende Rådets fælles holdninger med henblik på vedtagelse af

Europa-Parlamentets og Rådets direktiv om ændring af direktiv 2002/21/EF om fælles rammebestemmelser for elektroniske kommunikationsnet og tjenester, direktiv 2002/19/EF om adgang til og samtrafik mellem elektroniske kommunikationsnet og tilhørende faciliteter og direktiv 2002/20/EF om tilladelser til elektroniske kommunikationsnet og -tjenester

Europa-Parlamentets og Rådets direktiv om ændring af direktiv 2002/22/EF om forsyningspligt og brugerrettigheder i forbindelse med elektroniske kommunikationsnet og -tjenester, direktiv 2002/58/EF om behandling af personoplysninger og beskyttelse af privatlivets fred i den elektroniske kommunikationssektor og forordning (EF) nr. 2006/2004 om forbrugerbeskyttelsessamarbejde mellem nationale myndigheder med ansvar for håndhævelse af lovgivning om forbrugerbeskyttelse, samt

Europa-Parlamentets og Rådets forordning om nedsættelse af Gruppen af Europæiske Tilsynsmyndigheder inden for Telekommunikation

2007/ 0247/ 0248 / 0249 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit, vedrørende Rådets fælles holdninger med henblik på vedtagelse af Europa-Parlamentets og Rådets direktiv om ændring af direktiv 2002/21/EF om fælles rammebestemmelser for elektroniske kommunikationsnet og tjenester, direktiv 2002/19/EF om adgang til og samtrafik mellem elektroniske kommunikationsnet og tilhørende faciliteter og direktiv 2002/20/EF om tilladelser til elektroniske kommunikationsnet og -tjenester Europa-Parlamentets og Rådets direktiv om ændring af direktiv 2002/22/EF om forsyningspligt og brugerrettigheder i forbindelse med elektroniske kommunikationsnet og -tjenester, direktiv 2002/58/EF om behandling af personoplysninger og beskyttelse af privatlivets fred i den elektroniske kommunikationssektor og forordning (EF) nr. 2006/2004 om forbrugerbeskyttelsessamarbejde mellem nationale myndigheder med ansvar for håndhævelse af lovgivning om forbrugerbeskyttelse samt Europa-Parlamentets og Rådets forordning om nedsættelse af Gruppen af Europæiske Tilsynsmyndigheder inden for Telekommunikation

1. BAGGRUND

Kommissionen vedtog sine direktivforslag KOM(2007) 697 – 2007/0247 (COD) ("direktivet om bedre lovgivning"), KOM(2007) 698 – 2007/0248 (COD) ("direktivet om borgernes rettigheder") og sit forslag til forordning KOM (2007) 699 – 2007/0249 (COD) den 13. november 2007 og forelagde dem for Europa-Parlamentet og Rådet den 13., 15. og 16. november 2007.

Den 5. og 6. november 2008[1] vedtog Kommissionen i overensstemmelse med EF-traktatens artikel 250 sine ændrede forslag, hvori mange af de ændringer, som blev vedtaget af Europa-Parlamentet ved førstebehandlingen den 24. september 2008, er helt eller delvis indarbejdet.

Rådet fastlagde i overensstemmelse med traktatens artikel 251 sine fælles holdninger om forslagene den […][2].

2. FORMÅLET MED KOMMISSIONENS FORSLAG

Formålet med Kommissionens forslag er at tilpasse regelsættet for elektronisk kommunikation, dvs.

- rammedirektivet[3], tilladelsesdirektivet[4] og adgangsdirektivet[5], så de bliver mere effektive, kræver færre administrative ressourcer til gennemførelse af økonomisk regulering og giver enklere og mere effektiv adgang til radiofrekvenser, og

- forsyningspligtdirektivet[6] og e-datadirektivet[7], for at styrke visse forbruger- og brugerrettigheder og sikre, at elektronisk kommunikation er tillidvækkende, sikker og pålidelig, og at den yder en høj grad af beskyttelse af enkeltpersoners privatliv og personlige data

og at nedsætte en uafhængig ekspertgruppe, som kan yde et effektivt bidrag til at fremme gennemførelsen af det indre marked ved at bistå Kommissionen og de nationale tilsynsmyndigheder med at gennemføre EU's rammebestemmelser.

Efter Kommissionens opfattelse er dens holdning, således som den fremgår af dens ændrede forslag KOM(2008) 720, 723 og 724, et væsentligt skridt hen imod en samordnet holdning for de tre institutioner.

3. BEMÆRKNINGER TIL DEN FÆLLES HOLDNING

Kommissionen noterer sig, at Rådets holdning afviger kraftigt fra Kommissionens og Europa-Parlamentets holdninger, bl.a. med hensyn til mekanismer i det indre marked, herunder især mekanismer, som sikrer ensartede reguleringsforanstaltninger, funktionsadskillelse som supplerende afhjælpningsforanstaltning, frekvenspolitik og etablering af en tilsynsmyndighed. Med hensyn til tilsynsmyndigheden er Kommissionen især bekymret over, at Rådets holdning rejser institutionelle spørgsmål, som vil gøre det særdeles vanskeligt at løse problemer på en tilfredsstillende måde.

Kommissionen noterer sig også, at Rådets holdning afviger fra Kommissionens og Europa-Parlamentets på en række andre områder, der er omfattet af begge forslag til ændring af regelsættet. Dog mener Kommissionen, at afvigelserne vedrørende direktivforslaget om borgernes rettigheder er mindre omfattende end de afvigelser, der vedrører direktivforslaget om bedre lovgivning og forordningsforslaget om nedsættelse af en tilsynsmyndighed.

4. KONKLUSION

Med bemærkningerne ovenfor påpeger Kommissionen, at der er afvigelser mellem dens ændrede forslag og Rådets fælles holdninger.

Ikke desto mindre er Kommissionen, med forbehold af dens erklæring, der er vedføjet referatet fra Rådets møde den 27. november 2008, fortsat overbevist om, at dens ændrede forslag kan bidrage til en afbalanceret aftale mellem institutionerne, der vil være et skridt fremad for borgerne og virksomhederne i det indre marked. Kommissionen står derfor klar til at formidle en aftale mellem medlovgiverne.

BILAG

ERKLÆRING FRA KOMMISSIONEN

Kommissionen noterer sig den fælles holdning vedtaget af Rådet om ændring af Kommissionens forslag til revision af EU's regelsæt om kommunikationsnet og -tjenester (direktivforslagene om bedre lovgivning og om borgernes rettigheder og forslaget til forordning om Den Europæiske Myndighed for Markedet for Elektronisk Kommunikation).

Kommissionen bemærker især, at Rådets fælles holdninger afviger kraftigt fra Kommissionens og Europa-Parlamentets holdninger, bl.a. med hensyn til mekanismer i det indre marked, herunder især mekanismer, som sikrer ensartede reguleringsforanstaltninger, funktionsadskillelse som supplerende afhjælpningsforanstaltning, frekvenspolitik og etablering af en tilsynsmyndighed. Med hensyn til tilsynsmyndigheden er Kommissionen især bekymret over, at Rådets holdning rejser institutionelle spørgsmål, som vil gøre det særdeles vanskeligt at løse problemer på en tilfredsstillende måde.

Kommissionen noterer sig også, at Rådets fælles holdning afviger fra Kommissionens og Europa-Parlamentets på en række andre områder, der er omfattet af begge forslag til ændring af regelsættet. Dog mener Kommissionen, at afvigelserne vedrørende direktivforslaget om borgernes rettigheder er mindre omfattende end de afvigelser, der vedrører direktivforslaget om bedre lovgivning og forordningsforslaget om nedsættelse af en tilsynsmyndighed.

Kommissionen ønsker at fastholde sin holdning, således som denne fremgår af dens ændrede forslag KOM(2008) 720, 723 og 724, der er et væsentligt skridt hen imod en samordnet holdning for de tre institutioner.

[1] KOM(2008) 724, 723 og 720 endelig.

[2] EUT C .

[3] Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (EFT L 108 af 24.4.2002).

[4] Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (EFT L 108 af 24.4.2002).

[5] Europa-Parlamentets og Rådets direktiv 2002/19/EF af 7. marts 2002 om adgang til og samtrafik mellem elektroniske kommunikationsnet og tilhørende faciliteter (EFT L 108 af 24.4.2002).

[6] Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (EFT L 108 af 24.4.2002, s. 51).

[7] Europa-Parlamentets og Rådets direktiv 2002/58/EF af 12. juli 2002 om behandling af personoplysninger og beskyttelse af privatlivets fred i den elektroniske kommunikationssektor (EFT L 201 af 31.7.2002, s. 37).